CBG มอบเครื่องดื่ม “คาราบาวแดง” ช่วยผู้ประสบอุทกภัย
CBG มอบเครื่องดื่ม “คาราบาวแดง” จำนวน 200 ลังให้ศูนย์รับบริจาคสิ่งของเพื่อช่วยเหลือผู้ประสบอุทกภัย ตำรวจภูธรภาค 1
CBG มอบเครื่องดื่ม “คาราบาวแดง” จำนวน 200 ลังให้ศูนย์รับบริจาคสิ่งของเพื่อช่วยเหลือผู้ประสบอุทกภัย ตำรวจภูธรภาค 1
28 ต.ค. 2564

นายเสถียร เศรษฐสิทธิ์ ประธานกรรมการ บริษัท คาราบาวกรุ๊ป จำกัด (มหาชน) หรือ CBG  เปิดเผยว่า จากสถานการณ์น้ำท่วมในหลายพื้นที่ของประเทศไทย ซึ่งสร้างผลกระทบเป็นวงกว้าง ในนามบริษัท คาราบาวตะวันแดง จำกัด ผู้ผลิตเครื่องดื่มชั้นนำของประเทศไทย ขอร่วมเป็นส่วนหนึ่งในการช่วยเหลือและบรรเทาความเดือดร้อนแก่ผู้ประสบอุทกภัย โดยมอบเครื่องดื่มคาราบาวแดง 200 ลัง แก่ศูนย์รับบริจาคสิ่งของเพื่อช่วยเหลือผู้ประสบอุทกภัย ตำรวจภูธรภาค 1 เพื่อให้ความช่วยเหลือข้าราชการตำรวจ และครอบครัว ตลอดจนประชาชนที่ได้รับผลกระทบจากสถานการณ์น้ำท่วมในหลายพื้นที่
โดยพล.ต.ท.จิรพัฒน์ ภูมิจิตร ผู้บัญชาการตำรวจภูธรภาค 1 (ผบช.ภ.1) กล่าวว่า ตำรวจภูธรภาค 1 ตระหนักถึงภารกิจและหน้าที่ของข้าราชการตำรวจในการช่วยเหลือประชาชน และเล็งเห็นถึงความเดือดร้อนของข้าราชการตำรวจ และประชาชนที่ประสบอุทกภัยจากสถานการณ์ในน้ำท่วม จึงได้เปิดศูนย์รับบริจาคสิ่งของ เพื่อให้ความช่วยเหลือแก่ข้าราชการตำรวจ ครอบครัว และผู้ประสบอุทกภัย ในเขตความรับผิดชอบ ครอบคลุมหลายจังหวัดในเขตปริมณฑลและภาคกลาง โดยลงพื้นที่บริจาคสิ่งของในชุมชนต่างๆ
บริษัทคาราบาวตะวันแดงหวังเป็นอย่างยิ่งว่า จะเป็นส่วนในการช่วยแบ่งเบาความยากลำบากครั้งนี้ และหวังว่าอุทกภัยครั้งนี้จะผ่านพ้นไปโดยเร็ว
 
 